stanford-oval/wikipedia huggingface dataset:
Istanbulin sopimus

| Istanbulin sopimus> Euroopan neuvoston yleissopimus naisiin kohdistuvan väkivallan ja perheväkivallan ehkäisemisestä ja torjumisesta |
| --- | --- |
   Allekirjoitettu ja ratifioitu   Allekirjoitettu, ei ratifioitu   Entinen jäsen
Allekirjoitettu:  11. toukokuuta 2011
Allekirjoituspaikka:  Istanbul 
Kielet:  englanti ja ranska
Voimaantulopäivä:  1. elokuuta 2014
Osapuolet
Allekirjoittajat:  Euroopan unioni ja 45 valtiota
Ratifioijat:  37 valtiota
Istanbulin sopimus eli Euroopan neuvoston yleissopimus naisiin kohdistuvan väkivallan ja perheväkivallan ehkäisemisestä ja torjumisesta on maailman ensimmäinen laaja-alainen sopimus, jonka tarkoitus on ennaltaehkäistä ja poistaa perheessä tapahtuvaa ja naisiin kohdistuvaa väkivaltaa.
Istanbulin sopimus hyväksyttiin vuonna 2011, ja se astui kansainvälisesti voimaan 1. elokuuta 2014.
Sopimuksen tavoitteena on muun muassa:
ehkäistä ja poistaa naisiin kohdistuvaa väkivaltaa ja perheväkivaltaa
suojella perheenjäseniin ja naisiin kohdistuvan väkivallan uhreja ja tarjota heille tukipalveluita
saattaa perheessä tapahtuvan tai naisiin kohdistuvan väkivallan tekijät vastuuseen teoistaan
edistää kaikkien naisiin kohdistuvan syrjinnän muotojen poistamista
edistää naisten ja miesten välistä tosiasiallista tasa-arvoa
edistää viranomaisten ja järjestöjen yhteistyötä edellä mainitun väkivallan kitkemisessä
Sopimus velvoittaa muun muassa:
säätämään leikkauksella tehtävä naisen sterilointi rangaistavaksi, jos siihen ei ole hänen lupaansa tai hän ei ymmärrä menettelyä
kieltämään seksuaalisen häirinnän (säätää rikosoikeudellinen tai muu seuraamus kaikista ei-toivotuista sanallisista, sanattomista tai ruumiillisista seksuaalisen käyttäytymisen muodoista, joiden tarkoituksena tai vaikutuksena on henkilön ihmisarvon loukkaaminen, erityisesti, jos käyttäytyminen luo uhkaavan, vihamielisen, halventavan, nöyryyttävän tai loukkaavan ilmapiirin)
pakottamalla solmitut avioliitot voidaan mitätöidä, kumota tai purkaa aiheuttamatta uhreille kohtuutonta taloudellista tai hallinnollista taakkaa.
ottamaan käyttöön 24/7 toimivan ilmaisen auttavan puhelimen, jossa voi luottamuksellisesti tai nimettömästi kysyä neuvoa naisiin tai perheenjäseniin kohdistuvassa väkivallassa
perustamaan riittävän määrän helposti saavutettavia turvakoteja
§34 säätämään rangaistavaksi toiseen henkilöön kohdistuvan tahallisen ja toistuvan uhkaavan käyttäytymisen, joka saa henkilön pelkäämään turvallisuutensa vaarantumista (vainoaminen)
Sopimusmääräysten täytäntöönpanoa seuraa naisiin kohdistuvan väkivallan ja perheväkivallan torjunnan asiantuntijaryhmä (GREVIO).
Suomessa

Suomi allekirjoitti Istanbulin sopimuksen (53/2015) 11. toukokuuta 2011 ja hyväksyi sen 17. huhtikuuta 2015. Sopimus astui voimaan Suomessa 1. elokuuta 2015.
Suomessa > Valmistelu

Ennen sopimuksen voimaantuloa Terveyden ja hyvinvoinnin laitos arvioi, että sopimuksen velvoitteiden täyttäminen maksaa Suomelle noin 40 miljoonaa euroa vuodessa. Alexander Stubbin hallitus ei 18. syyskuuta 2014 antamassaan esityksessä esittänyt erillistä rahoitusta sopimuksen saattamiseksi voimaan, vaan toimenpiteet aiottiin toteuttaa valtiontalouden kehyksen puitteissa. Hallitus ei esittänyt perustettavaksi matalan kynnyksen tukikeskuksia. Se lupasi selvittää vuorokauden ympäri auttavan puhelimen ja raiskauskriisikeskusten järjestämistä, mutta sopimuksen puolesta kampanjoineen ihmisoikeusjärjestö Amnestyn mukaan käytännön suunnitelmat puuttuivat, eikä esityksessä ollut selkeää aikataulua tai rahoitusta sopimuksen velvoittaman erillisen koordinaatioelimen perustamisesta.
Maaliskuussa 2015 eduskuntapuolueet Perussuomalaisia lukuun ottamatta kannattivat Istanbulin sopimusta. Keskustaa lukuun ottamatta eduskuntapuolueet halusivat sopimusta vasten koordinaatioelimen, joka tehostaisi sopimuksen toteuttamista.
Suomessa > Toteuttaminen

Osana sopimuksen voimaansaattamista Suomi lisäsi vuonna 2014 rikokseksi vainoamisen (Istanbulin sop. §34).
Suomessa on sopimuksen vastaisesti lupa sterilisoida henkilö "painavista syistä" vasten hänen tahtoaan, jos hän on sairauden vuoksi on pysyvästi kykenemätön ymmärtämään steriloimisen merkityksen (esimerkiksi kehitysvamman vuoksi) ja hänen laillinen edustajansa hakee hänelle pakkosterilointia a. koska hänen lapsensa olisivat luultavasti vaikeasti sairaita tai ruumiiltaan viallisia b. raskaus vaarantaisi hänen terveytensä c. hänen sairautensa tai siihen verrattava syy rajoittaisi vakavasti hänen kykyään hoitaa lapsia.
Suomen turvakotien määrä ei täyttänyt sopimuksen vaatimusta heinäkuussa 2017.
Amnestyn Suomen osasto kampanjoi vuosia, jotta Suomeen perustettaisiin naisiin kohdistuvan väkivallan vastaista työtä koordinoiva elin. Istanbulin sopimuksessa velvoite kirjattiin artiklaan 10.
Istanbulin sopimus korostaa sitä, että seksuaalirikoksen tunnusmerkkinä käytetään suostumuksen puutetta, kun taas nykyinen Suomen lainsäädäntö määrittelee raiskauksen käytetyn ruumiillisen väkivallan kautta. Vuonna 2014 myös Suomen perustuslakivaliokunta totesi lausunnossaan (6/2014 vp), että suostumuksen puuttumiseen perustuva kirjoittamistapa korostaisi raiskauksen luonnetta seksuaalisen itsemääräämisoikeuden loukkauksena ja että jatkossa on syytä arvioida mahdollisuudet kehittää raiskauksen tunnusmerkistöä siihen suuntaan.
Sopimuksen edellyttämät matalan kynnyksen tukikeskukset puuttuivat Suomesta. Helmikuussa 2016 Suomeen alettiin suunnitella sopimuksen mukaista matalan kynnyksen tukikeskusta raiskausten ja muun seksuaalisen väkivallan uhreille. Sopimuksen mukaan tukikeskuksessa uhrin tulee saada "yhdestä ja samasta paikasta" erityistukea, kuten oikeustieteellinen tutkimus, traumatuki, psykologinen neuvonta ja terapia. Alustavien suunnitelmien mukaan keskus sijoitettaisiin jonkin suuren sairaalan yhteyteen, jotta esimerkiksi oikeuslääketieteelliset näytteet voidaan ottaa. Suomi perusti viimeisenä Pohjoismaana keskuksen (Seksuaalisen väkivallan uhrien tukikeskus Seri) 29. toukokuuta 2017 Helsingin Naistenklinikalle. Tuen piirissä ovat vain pääkaupunkiseudun kuntien asukkaat. Keskus auttaa yli 16-vuotiaita seksuaalirikoksen uhreja kuukauden sisällä tapahtuneesta. Sinne pääsee ilman lähetettä tai rikosilmoituksen tekemistä. Samanlaisia tukikeskuksia on tarkoitus perustaa myöhemmin muualle Suomeen.
Euroopan neuvoston jäsenvaltioiden sopimustilanne 22.01.2019

| Valtio | Allekirjoitus-pvm | Voimaantulopäivä |
| --- | --- | --- |
| Albania | 19.12.2011 | 1.8.2014 |
| Andorra | 22.2.2013 | 1.8.2014 |
| Alankomaat | 14.11.2012 | 1.3.2016 |
| Armenia | 18.1.2018 |  |
Azerbaidžan: 
| Belgia | 11.9.2012 | 1.7.2016 |
| Bosnia | 8.3.2013 | 1.8.2014 |
| Bulgaria | 21.4.2016 |  |
| Espanja | 11.5.2011 | 1.8.2014 |
| Euroopan unioni | 13.6.2017 |  |
| Georgia | 19.6.2014 | 1.9.2017 |
| Irlanti | 5.11.2015 |  |
| Islanti | 11.5.2011 | 1.8.2018 |
| Iso-Britannia | 8.6.2012 |  |
| Italia | 27.9.2012 | 1.8.2014 |
| Itävalta | 11.5.2011 | 1.8.2014 |
| Kreikka | 11.5.2011 | 1.10.2018 |
| Kroatia | 22.1.2013 | 1.10.2018 |
| Kypros | 16.6.2015 | 1.3.2018 |
| Latvia | 18.5.2016 |  |
| Liechtenstein | 10.11.2016 |  |
| Liettua | 7.6.2013 |  |
| Luxemburg | 11.5.2011 | 1.12.2018 |
| Malta | 21.5.2012 | 1.11.2014 |
| Moldova | 6.2.2017 |  |
| Monaco | 20.9.2012 | 1.2.2015 |
| Montenegro | 11.5.2011 | 1.8.2014 |
| Norja | 7.7.2011 | 1.11.2017 |
| Pohjois-Makedonia | 8.7.2011 | 1.7.2018 |
| Portugali | 11.5.2011 | 1.8.2014 |
| Puola | 18.12.2012 | 1.8.2015 |
| Ranska | 11.5.2011 | 1.11.2014 |
| Romania | 27.6.2014 | 1.9.2016 |
| Ruotsi | 11.5.2011 | 1.11.2014 |
| Saksa | 11.5.2011 | 1.2.2018 |
| San Marino | 30.4.2014 | 1.5.2016 |
| Serbia | 4.4.2012 | 1.8.2014 |
| Slovakia | 11.5.2011 |  |
| Slovenia | 8.9.2011 | 1.6.2015 |
| Suomi | 11.5.2011 | 1.8.2015 |
| Sveitsi | 11.9.2013 | 1.4.2018 |
| Tanska | 11.10.2013 | 1.8.2014 |
| Tšekki | 2.5.2016 |  |
| Turkki | 11.5.2011 | 1.8.2014 - eronnut sopimuksesta vuonna 2021 |
| Ukraina | 7.11.2011 |  |
| Unkari | 14.3.2014 |  |
Venäjä: 
| Viro | 2.12.2014 | 1.2.2018 |
Neuvostoon kuulumattomien valmisteluun osallistuneiden/ tarkkailijavaltioiden sopimustilanne 4.6.2018

| Valtio | Allekirjoitus-pvm | Voimaantulopäivä |
| --- | --- | --- |
Japani: 
Kanada: 
Meksiko: 
Vatikaanivaltio: 
Yhdysvallat:
Aiheesta muualla

Istanbulin sopimus suomeksi
James Vanderbilt

James Vanderbilt (s. 1975) on yhdysvaltalainen käsikirjoittaja, jonka käsikirjoittamiin elokuviin kuuluu muun muassa Zodiac sekä Pako viidakkoon. Vanderbilt on myös ollut hiomassa X-Men Origins: Wolverinen lopullista käsikirjoitusta, ja kirjoitti myös vuonna  2012 ilmestyneen  The Amazing Spider-Man -elokuvan käsikirjoituksen.
Hän on Alison Campbellin ja Alfred Gwynne Vanderbilt III poika, ja täten kuuluu Vanderbiltin sukuun.
Filmografia

Darkness Falls (2003)
Kahdeksan (2003)
Pako viidakkoon (2003)
Zodiac (2007)
The Losers (2010)
The Amazing Spider-Man (2012)
White House Down (2013)
The Amazing Spider-Man 2 (2014)
Aiheesta muualla

James Vanderbilt Internet Movie Databasessa. (englanniksi)
James Van Der Beek

| James Van Der Beek |
| --- | --- |

Henkilötiedot
Koko nimi:  James David Van Der Beek Jr.
Syntynyt: 5. maaliskuuta 1977 (ikä 47) Cheshire, Connecticut
Kansalaisuus:   Yhdysvallat
Ammatti:  näyttelijä
Puoliso:  Heather McComb (vih. 2003; ero 2010) Kimberly Brook (vih. 2010)
Lapset:  6
Näyttelijä
Aktiivisena:  1993–
Merkittävät roolit:  “Dawson Leery” Dawson's Creek “Elijah Mundo” C.S.I. Cyber
Aiheesta muualla
vanderbeek.com
IMDb 
Elonet
James Van Der Beek Jr (s. 8. maaliskuuta 1977) on yhdysvaltalainen näyttelijä, joka tunnetaan parhaiten roolistaan televisiosarjassa Dawson’s Creek (1998–2003).
Yksityiselämä

Van Der Beek oli naimisissa näyttelijä Heather McCombin kanssa, jonka hän tapasi Dawson’s Creekin kuvauksissa vuonna 1998. Kesäkuussa 2009 pari ilmoitti eronneensa kuuden vuoden avioliiton jälkeen. Marraskuussa 2009 Van Der Beek haki eroa. Virallisesti he erosivat maaliskuussa 2010.
Huhtikuussa 2010 Van Der Beek ilmoitti Twitter-sivustollaan, että hän ja hänen tyttöystävänsä Kimberly Brook odottavat ensimmäistä yhteistä lasta. Pariskunta meni naimisiin elokuussa 2010 Tel Avivissa Israelissa sijaitsevassa kabbalakeskuksessa. Häät olivat pienet, vieraita oli vain kymmenen.
Pariskunnalla on kuusi lasta (s. 2010, 2012, 2014, 2016, 2018 ja 2021). Brook on myös saanut neljä keskenmenoa.
Aiheesta muualla

James Van Der Beek Internet Movie Databasessa. (englanniksi)
Isotalvio

| Isotalvio |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset
Kladi::  Aitokaksisirkkaiset
Lahko::  Gentianales
Heimo::  Oleanterikasvit Apocynaceae
Alaheimo::  Rauvolfioideae
Suku::  Talviot Vinca
Laji::  major
Kaksiosainen nimi
 Vinca major  L. (1753) 
Katso myös
   Isotalvio Wikispeciesissä   Isotalvio Commonsissa 
Infobox OKNimi-testi OK: 
Isotalvio (Vinca major) on talvioiden sukuun kuuluva monivuotinen oleanterikasvi, jota viljellään koristekasvina. Alkuperäisenä se kasvaa Etelä-Euroopassa.
Ulkonäkö ja koko

Isotalvio on talvivihanta, maitiaisnesteellinen varpu. Se kasvaa 20–50 senttimetriä korkeaksi. Varret kasvavat kaarevasti maanpinnalta koheten. Soikeat lyhytruotiset lehdet ovat 2,5–9 cm pitkiä. Isotalvion sinivioletit kukat ovat 3–5 cm leveitä. Kukan verhiö on kapealiuskainen ja liuskat karvaisia laidoiltaan. Lähisukuinen laji pikkutalvio (Vinca minor) on kooltaan isotalviota pienempi.
Aiheesta muualla

Suomen Lajitietokeskus: Isotalvio (Vinca major)
Kasviatlas 2022: Isotalvio (Vinca major) Suomessa.
Global Biodiversity Information Facility (GBIF): Vinca major (englanniksi)
JSTOR Global Plants: Vinca major (englanniksi)
Integrated Taxonomic Information System (ITIS): Vinca major (englanniksi)
I Was Made to Love Her (kappale)

| ”I Was Made to Love Her” Stevie Wonder |
| --- | --- | --- |

Singlen tiedot
 Albumilta: I Was Made to Love Her
 B-puoli: ”Travlin’ Man ; Hold Me”
 Äänitetty : Hitsville U.S.A. (Studio A), Detroit, Michigan
 Julkaistu: 18. toukokuuta 1967
 Formaatti: single
 Tekijä(t): Stevie Wonder, Lula Mae Hardaway, Henry Cosby, Sylvia Moy
 Tuottaja(t): Henry Cosby
 Tyylilaji: Soul
 Kesto: 02.37
 Levy-yhtiö: Tamla-Motown
Stevie Wonderin muut singlet
| ”Hey Love” 1967 | ”I Was Made to Love Her” 1967 | ”I’m Wondering” 1967 |
I Was Made to Love Her on yhdysvaltalaisen soul-muusikon Stevie Wonderin menestyskappale toukokuulta 1967 (julkaisutunniste: Tamla T 54151). Kappaleen kirjoittivat Wonder, hänen äitinsä Lula Mae Hardaway, Sylvia Moy ja tuottaja Henry Cosby. Kappale ilmestyi Wonderin samannimisellä albumilla I Was Made to Love Her, jonka Tamla-Motown julkaisi elokuussa 1967.
Listasijoitus

Yhdysvalloissa ”I Was Made to Love Her” ylsi sijalle kaksi Billboard Hot 100 Pop Singlet -listalla. Kappaleen syrjäytti kärjestä The Doorsin biisi ”Light My Fire”. Billboardin Hot Rhythm & Blues -singlelistalla kappale oli ykkösenä neljällä viikolla. Brittilistoilla kappaleen huippusijoitus oli viidentenä.
Kappaleen synty ja levytys

Stevie Wonder muisteli, että kappale syntyi ”noin kymmenessä minuutissa”, ja se oli osoitettu hänen silloiselle tyttöystävälleen Angie Statterwhitelle. Stevie oli levyn tekovaiheessa vasta 16-vuotias, ja hän kommentoi Angieta: ”Hän oli niin kaunis. Hän oli itse asiassa jo kolmas tyttöystäväni, mutta samalla ensirakkauteni.”
Henry Cosby taas totesi, että koko kappaleessa ei ollut kuin neljä tahtia, siinä kaikki! ”Mitä muka voi tehdä neljällä tahdilla? Ei se ole mikään biisi.” Niinpä keksittiin toistaa ne neljä tahtia aina vain uudelleen. "Uskokaa tai älkää – niin syntyi discomusiikki."
Valtaosa sanoituksesta on lähtöisin Sylvia Moyn kynästä ja aivoituksista: ”Siinä on sellaista maalaistunnelmaa”, Moy totesi. ”Kappaleen innoittajia ovat omat vanhempani. Äiti syntyi Arkansasissa, isä taas Louisianassa. He tapasivat toisensa hyvin nuorina, kun isoäitini muutti perheensä kanssa Louisianaan. Vanhempani olivat yhdessä 62 vuotta, eli aikamoinen rakkaustarina. Heillä oli oikein kaunis suhde.”
Melkein heti kappaleen alussa kuullaan Stevie Wonderin ponnekas huuliharppuintro. Henry Cosby muisteli, että harputtelun lisäksi Wonder veti esiin täysin uudenlaisen kosketinsoundin klavinetilla. ”Uskoakseni se oli ensimmäinen kerta, kun kukaan on levyttänyt klavinettia. Stevie sai lopulta soittimen omakseen.”
Levyllä kuuluu myös Stevien omaksuma palo gospel-musiikkiin, mistä musiikko ja musiikkikirjailija Steve Lodder kertoo: ”Stevie ja Henry Cosby intoilivat tietyn babtistipapin tavasta käyttää ääntään. Mies kiskoi ilmaa tunteikkaasti sisäänpäin, kun hän nostatti seurakuntalaistensa tunnelmaa. Cosby ja Wonder yrittivät hyödyntää sen papin tekniikkaa lauluosuuksia nauhoittaessaan.” Cosby kehotti Stevie'ä imitoimaan pappia. (Lodder julkaisi vuonna 2005 teoksen Stevie Wonder : A Musical Guide to the Classic Albums.) Laulun lopussa kuultava pätkä "You know Stevie ain't gonna leave her" oli Wonderin improvisointia.
Wonder oli leikkisällä tuulella levytyssessiossa. Studionauhoilla kuuluu, kuinka hän vitsailee rumpali Benny "Papa Zita" Benjaminin kanssa ja saa taustoja laulaneet The Andantesit repeämään nauruun. "Muiden artistien kohdalla oli heitettävä ylimääräinen jengi ulos studiosta, tai vokaaliosuuksia ei olisi saatu ikinä nauhoitettua", Sylvia Moy on sanonut. "Stevie oli erilainen: hänen täytyi tuntea porukan läsnäolo." Henry Cosby kommentoi samaa asiaa todeten lisäksi, että Steviellä piti olla oma seurakuntansa. "Jollei studiossa ollut ketään, Stevien laulu kuoli pystyyn. Minun piti lähteä studiosta ulos, pysäytellä ohikulkijoita ja kuskata sitä väkeä sisään. Kunhan Stevie vain sai tuntea heidän läsnäolonsa, hän oli ihan liekeissä."
Kappaleen synty ja levytys > James Jamersonin osuus

Tälläkin raidalla kuullaan legendaarisen James Jamersonin upeaa bassotyöskentelyä. Jamersonin uutta luova tyyli ällistytti muusikkopiireissä. Mies oli yksi niin ikään legendaarisen The Funk Brothers -ryhmän jäsenistä; ryhmä sai Grammy-palkinnon vuonna 2004 (Grammy Lifetime Achievement Award). Jamersonin elämäkerturi Allan Slutsky kertoo, ettei Jamerson kuitenkaan heltynyt liittymään mukaan Motownin kiertuebändeihin. "Kiertuebasistit pitivät Jamesia erittäin suuressa arvossa. Samalla heidän harteilleen lastattiin taakka, jota ei voi kadehtia: Heidän piti yrittää loihtia basistivelhon bassokuviot esiintymislavoille." Motownissa kyllä tunnettiin ja tunnustettiin bassotaiturin arvo: Vuonna 1967 Jamerson pyysi että hänen palkkansa korotettaisiin tuhanteen dollariin viikossa – eikä levy-yhtiö nikotellut lainkaan vastaan.
Toisaalta Motown ei aina pitänyt tarkasti kirjaa studiomuusikoista, joten sekin on kyseenalaistettu soittaako kappaleessa juuri Jamerson vai joku muu. Toinen kuuluisa studiobasisti väittää soittaneensa bassot sisään: nimittäin Carole Kaye. Myös Kaye on pitkän linjan arvostettu basisti. Hänellä on selvät muistikuvat kappaleesta, nimen omaan liittyen siihen, ettei kappaleessa ollut montaakaan tahtia. Hän jopa nauraa sössineensä bassokuviota parissakin kohdassa, ja toteaa että sen muistaa aina, kun mokia sattuu hittibiiseissä.
Allan Slutsky kuitenkin kumoaa Kayen väitteen. Slutsky on kirjoittanut teoksen Standing in the Shadows of Motown. Slutskyn tutkimus osoittaa, että raidalla bassoa soittaa todellakin James Jamerson. Motownille töitä tehneet ihmiset vahvistavat tämän, mukaan luettuna kirjoitustiimi Holland–Dozier–Holland. Tuottaja-biisinkirjoittaja Henry "Hank" Cosby allekirjoitti valaehtoisen lausunnon, jossa hän todistaa että bassokuvion soittaja on nimenomaan James Jamerson.
Kokoonpano

Stevie Wonder – laulu, huuliharppu, klavinetti
James Jamerson – basso
Benny Benjamin – rummut
Eddie Willis – elektroninen sitar
The Funk Brothers – muut instrumentit
The Andantes – taustalaulu
Cover-versiot

"Kotijoukkue" eli detroitilainen San Remo Golden Strings levytti kappaleesta instrumentaaliversion 1968, joka julkaistiin yhtyeen toisella levyllä Swing. Osa yhtyeen jäsenistä kuului paikalliseen sinfoniaorkesteriin eli Detroit Symphony Orchestra (DSO), kun taas osa oli mukana Motownin studiobändissä The Funk Brothers. Liuta nimekkäitä esiintyjiä on levyttänyt kappaleesta oman versionsa: Junior Walker (Jr. Walker & The All Stars) levyllään A Gasssss (1970), King Curtis (1967), sekä The Beach Boys että Tom Jones myöskin 1967, Eero & The Boys (1968), Jackie Wilson yhdessä Count Basien kanssa (1968), The Jackson 5 (1979). Vuonna 1998 julkaistiin The Jimi Hendrix Experiencen levy BBC Sessions, jolla tässä kappaleessa Mitch Mitchellin sijaan rumpuja soittaa itse nuori Stevie Wonder – eli hän koveroi itseään! Kappale on tallennettu BBC:n ohjelmasta Top Gear, joka esitettiin 6. lokakuuta 1967. Pienellä sukupuolenvaihdoksella ryyditettynä kappaleen levyttivät Sister Sledge (1977), Chaka Khan (1978) ja Whitney Houston (1998). Wonder itse vierailee myös Houstonin levytyksellä.
Stevie Wonder kuvattuna vuonna 1967, kun hän esiintyi Hollannin televisiossa 30. lokakuuta.
Jimmy Castor

Jimmy Castor vuonna 1972.
Jimmy Castor (23. tammikuuta 1940 New York, New York – 16. tammikuuta 2012 Henderson, Nevada) oli yhdysvaltalainen funk-artisti.
Castor oli mukana musiikkibisneksen huipulla jo 1950-luvulla, jolloin hän työskenteli Franke Lymonin doo-wop-yhtyeen kanssa. 1970-luvulla Castor tunnettiin oman yhtyeensä, Jimmy Castor Bunchin, johtomiehenä. Hänen maineensa perustuu tuon ajan muutamiin hyvän vastaanoton saaneisiin singleihin ja albumeihin. Maineikkain levy on It’s Just Begun (1972). Sen nimikkoraitaa sekä kappaletta ”Troglodyte” on käytetty monissa elokuvissa ja samplattu hip hop -kappaleisiin.
Albumit

Hey Leroy (1967)
It's Just Begun (1972)
Phase 2 (1972)
Dimension 3 (1973)
The Jimmy Castor Bunch featuring The Everything Man (1974)
Butt of Course... (1975)
Supersound (1975)
E-Man Groovin' (1976)
Maximum Stimulation (1977)
Let It Out (1978)
The Jimmy Castor Bunch (1979)
I Love Monsters (1979)
C (1980)
The Return of Leroy (1983)
The Everything Man-The Best of The Jimmy Castor Bunch (1995)
Janni Mönkkönen

Janni Mönkkönen (s. 27. maaliskuuta 1993) on suomalainen jalkapalloilija, pelipaikaltaan puolustaja. Hän on edustanut Liigassa Kuopion MimmiFutista kausina 2009–2011, Pallokissoja kausina 2012–2018 ja Kuopion Palloseuraa kaudesta 2019 alkaen. Hän on ennen kauden 2022 alkua pelannut Liigassa 184 ottelua ja tehnyt niissä kolme maalia. Vuonna 2012 hän pelasi Suomen Cupin loppuottelussa ja vuonna 2021 hän voitti Suomen-mestaruuden.
Mönkkönen on pelannut Suomen alle 19-vuotiaiden maajoukkueessa.
Janni Thomsen

Janni Thomsen (s. 16. heinäkuuta 2000) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa kesäkuun 2022 loppuun mennessä 15 maaottelua ja tehnyt niissä kolme maalia, yhden maaliskuussa 2020 Algarve Cupin ottelussa Belgiaa, yhden huhtikuussa 2022 MM-karsintaottelussa Maltaa ja yhden kesäkuussa 2022 ystävyysottelussa Brasiliaa vastaan. Brasilia-ottelu oli Tanskan naismaajoukkueen ensimmäinen Parkenilla pelaama maaottelu ja Thomsenin tekemä maali joukkueen ensimmäinen tuolla stadionilla.  Ensimmäisen maaottelunsa Thomsen pelasi maaliskuussa 2020 Algarve Cupissa Norjaa vastaan.
Thomsen on edustanut seuratasolla kotimaassaan VSK Aarhusia ja heinäkuusta 2020 alkaen Norjassa Vålerengaa.
James Valentine

| James Valentine |
| --- | --- |
 James Valentine marraskuussa 2007.
Henkilötiedot
Syntynyt: 5. lokakuuta 1978 (ikä 46)
Muusikko
Aktiivisena:  2001-
Tyylilajit:  poprock, vaihtoehtorock, funkrock
Soittimet:  kitara (Gibson Les Paul, Fender Telecaster, Gibson Firebird, Minarik Inferno)
Yhtyeet:  Maroon 5
Levy-yhtiöt:  A&M/Octone Records
Aiheesta muualla
www.maroon5.com
  [ Muokkaa Wikidatassa ] [ ohje ]  
James Burgon Valentine (s. 5. lokakuuta 1978 Lincoln, Nebraska) on yhdysvaltalainen muusikko. Hänet tunnetaan parhaiten pop/rock-yhtye  Maroon 5:n kitaristina. Hän on myös JJAMZ-nimisen indie pop -yhtyeen kitaristi.
Valentine soitti Lincolnissa yhtyeissä nimeltä Kid Quarkstar ja Happy Dog. Vuonna 2000 Happy Dog muutti nimekseen Square ja muutti Los Angelesiin.
Lopulta Squaren ja Kara's Flowersin yhtyeiden jäsenet ystävystyivät ja kun Kara's Flowers alkoi etsiä kitaristia, Valentine valittiin. Pian Kara's Flowers muutti nimekseen Maroon 5.
Ura

Valentine soitti Lincolnissa yhtyeissä nimeltä Montag, Kid Quarkstar, Mondello ja Happy Dog.
2000-luvun alussa Valentine tapasi tulevan Maroon 5:n jäsenet heidän esiintyessään vielä nimellä Kara's Flowers, juuri kun he etsivät yhtyeelleen uutta kitaristia. Valentinea pyydettiin mukaan yhtyeeseen. Squaren jäsenten välillä oli kitkaa, mikä helpotti päätöstä lähtemisestä. Pian Valentineen liittymisen jälkeen Kara's Flowers muutti nimekseen Maroon 5.
Valentine on ystävä John Mayerin kanssa, jonka hän tapasi vuonna 1996 Berklee College of Musicissa. Kerran hän yritti suostutella Mayeria muuttamaan Lincolniin kanssaan soittamaan bluesrock-yhtyeeseen Baby Jason and the Spankers. Vuonna 2003 Maroon 5 oli lämmittelijänä Mayerin kiertueella, mikä auttoi yhtyettä saamaan näkyvyyttä. Vuonna 2006 Valentine myös soitti kitaraa Mayerin albumilla Continuum.